**ZÁPIS DETÍ DO MATERSKEJ ŠKOLY**

Školský rok: 2022/2023



Dieťa sa do materskej školy prijíma na základe písomnej žiadosti zákonných zástupcov. Formulár žiadosti je k dispozícii v príslušnej materskej škole, ako aj na webových stránkach materských škôl:

<http://www.mskollarova.sk/>

Žiadosť o prijatie dieťaťa na predprimárne vzdelávanie (ďalej len „Žiadosť“) sa podáva v čase **od 1. mája do 31. mája** **2022** v materskej škole/školách v zriaďovateľskej pôsobnosti mesta Senec.

**Zákonný zástupca môže podať žiadosť:**

* do poštovej schránky umiestnenej na budove materskej školy (od 01.05. - 31.05.2022)
* poštou alebo kuriérom na adresu materskej školy (od 01.05. – 31.05.2022)
* e-mailom alebo odoslaním naskenovaného tlačiva prostredníctvom e-mailu (od 01.05. – 31.05.2022)
* osobne (v priestoroch príslušnej materskej školy v dňoch: 03. a 04. mája 2022).

**Zákonný zástupca môže žiadosť doručiť aj prostredníctvom:**

* elektronického podania doručeného do elektronickej schránky materskej školy

§ 11 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente )v znení neskorších predpisov

* elektronického dokumentu, ktorý je autorizovaný kvalifikovaným elektronickým podpisom

Čl. 3 ods. 12 nariadenia Európskeho parlamentu a Rady(EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚL257, 28. 8. 2014)

**Kontakty na materské školy a termín pre osobné podanie žiadosti:**

|  |  |  |  |  |  |
| --- | --- | --- | --- | --- | --- |
| **Materská škola** | **Termín zápisu** | | **Riaditeľ** | **Telefón** | **Webová stránka**  **E-mail** |
| **Dátum** | **Čas** |
| Kollárova 23 | 3.5.2022 | 13.00 - 17.00 | Mgr. Eva Jonášová | 02/45923432 | www.mskollarova.sk  mskollarovazapis@gmail.com |
| 4.5.2022 | 13.00 - 17.00 |

V prípade nepriaznivej epidemiologickej situácie konkrétnej materskej školy odporúčame využiť iné možnosti podania žiadosti, než je osobný kontakt.

**Čas a spôsob podania žiadosti nemá vplyv na prijatie dieťaťa na predprimárne vzdelávanie.**

Na predprimárne vzdelávanie v MŠ sa prijímajú deti v súlade so zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, v súlade s § 59 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.

**Pri posudzovaní žiadosti sa bude prihliadať na vek dieťaťa a kapacitné možnosti jednotlivých vekových skupín.**

**Podmienky prijímania detí do materskej školy:**

**1. Zákonné podmienky**

1. Na predprimárne vzdelávanie sa prednostne prijímajú deti, pre ktoré je predprimárne vzdelávanie povinné.
2. Povinné predprimárne vzdelávanie plní dieťa v materskej škole v obci, v ktorej má trvalý pobyt (ďalej len „spádová materská škola“) a ktoré dovŕši päť rokov veku do 31. augusta 2022.
3. Na predprimárne vzdelávanie sa prijímajú deti od troch rokov veku.

**Pre dieťa, ktoré dovŕši päť rokov veku do 31. augusta 2022, je predprimárne vzdelávanie povinné.**

Povinné predprimárne vzdelávanie plní dieťa v spádovej materskej škole, ak zákonný zástupca pre dieťa nevyberie inú materskú školu. Dieťa môže plniť povinné predprimárne vzdelávanie aj v inej, ako spádovej materskej škole, ak ho riaditeľ tejto materskej školy prijme na predprimárne vzdelávanie.

Spádová materská škola sa určuje len pre deti, pre ktoré je predprimárne vzdelávanie povinné. **Spádovosť materských škôl v zriaďovateľskej pôsobnosti mesta Senec bola schválená na zasadnutí mestského zastupiteľstva dňa 30. 03. 2022 Všeobecne záväzným nariadením mesta Senec č. 1/2022, ktoré nadobudne právoplatnosť 26. apríla 2022.**

**2. Ostatné podmienky prijímania**

1. Pri žiadostiach od rodičov zo sociálne znevýhodneného prostredia sa pri zápise požaduje aj potvrdenie z Útvaru sociálnych služieb mesta Senec. Dieťaťom zo sociálne znevýhodneného prostredia sa rozumie dieťa v zmysle ustanovenia § 2 písm. p) zákona č. 245/2008 Z. z. o výchove a vzdelávaní (školský zákon).
2. V prípade podania žiadosti o prijatie na viaceré MŠ, riaditeľky určia, na ktorú MŠ bude dieťa prijaté.
3. Zohľadňuje sa prijatie dieťaťa prihláseného do tej istej MŠ, v ktorej má jeho zákonný zástupca pracovný pomer.
4. Do materskej školy sa prijímajú deti na predprimárne vzdelávanie aj v priebehu školského roka, v prípade voľnej kapacity po zápise.

**Zákonný zástupca dieťaťa pri zápise predloží nasledujúce dokumenty:**

1. Kompletne vyplnenú **Žiadosť**, súčasťou ktorej je aj **Potvrdenie lekára o zdravotnej spôsobilosti**. Na potvrdení musí byť aj údaj o povinnom očkovaní. (Neabsolvovanie povinných očkovaní nie je dôvodom na neprijatie dieťaťa do MŠ.)

V súlade s § 144a ods. 1 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa v žiadosti vyžaduje podpis oboch zákonných zástupcov dieťaťa. Podpis oboch zákonných zástupcov sa nevyžaduje v prípadoch uvedených v § 144a ods. 2 tohto zákona.

Zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľovi školy. Na tento účel môžu použiť formulár, ktorý sa nachádza v prílohe č. 3 Usmernenia k prijímaniu detí na predprimárne vzdelávanie do materskej školy na školský rok 2022/2023:

<https://www.minedu.sk/usmernenie-k-prijimaniu-deti-na-predprimarne-vzdelavanie-do-materskej-skoly-na-skolsky-rok-20222023/>

1. K nahliadnutiu **rodný list dieťaťa** (originál alebo overenú kópiu) a **občiansky preukaz zákonného zástupcu** (len pri osobnom podaní žiadosti).
2. V prípade špeciálnych výchovno-vzdelávacích potrieb vyjadrenie príslušného zariadenia výchovného poradenstva a prevencie.
3. V prípade dieťaťa zo sociálne znevýhodneného prostredia potvrdenie z Útvaru sociálnych služieb mesta Senec.

**Materská škola bude pri zápise požadovať osobné údaje a predloženie dokladov dieťaťa a zákonných zástupcov podľa platnej legislatívy.**

**Legislatíva k zápisu do materskej školy**

* Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov
* Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov
* Usmernenie k prijímaniu detí na predprimárne vzdelávanie do materskej školy na školský rok 2022/2023

<https://www.minedu.sk/usmernenie-k-prijimaniu-deti-na-predprimarne-vzdelavanie-do-materskej-skoly-na-skolsky-rok-20222023/>

**Postup v prípade odídencov z Ukrajiny**

Na webovej stránke <https://www.senec.sk/sk/aktualita/aktualne-informacie-tykajuce-sa-pomoci-utecencom-z-ukrajiny> sa nachádzajú informácie pre utečencov z Ukrajiny.

Na konci textu, v časti Prílohy/súbory sa nachádza U S M E R N E N I E pre cudzincov (z vojnovej oblasti), ktorí hľadajú pre dieťa základnú alebo materskú školu na území mesta SENEC.